Harhailija

Harhailija on eläinyksilö, joka tavataan satunnaisesti lajin tavanomaisen esiintymisalueen ulkopuolella. Se on useimmiten lintu tai hyönteinen, joskus nisäkäs tai kalaLuontoportti: Pilkkusilli (Alosa alosa). Harhailijoita ei pidä sekoittaa vaeltajiin, joita tavataan säännöllisesti ympärivuotisen elinalueensa ulkopuolella, eikä läpimuuttajiin, jotka siirtyvät talvehtimis- ja pesimisalueiden välillä ja ainoastaan pysähtyvät havaintopaikalla.

Esimerkiksi tietyn alueen linnustoa määriteltäessä luonnolliset harhailijat muodostavat oman ryhmänsä, kun taas ihmisen avustuksella muualta tulleet linnut, useimmiten tarhakarkulaiset, eivät kuulu alueen linnustoon.AERC-kategoriat otettu käyttöön Suomessa  Birdlife SuomiMuutoksia Suomen lintujen lajiluetteloon  Birdlife Suomi 

Lintujen kohdalla tyypillistä harhailijoiden esiintymisaikaa on muuttoaika.Suomen lintuatlas: Keltahemppo (Serinus serinus)

Eksoottiset tai erikoisiin paikkoihin päätyneet harhailijat, tai sellaisiksi luullut tapaukset, nousevat Suomessa usein kesäisiksi mediaspektaakkeleiksi. Näistä tunnettuja esimerkkejä ovat Ruokolahden leijona (mahdollisesti karkulainen, virhehavainto tai huijaus) ja Haminan mursu.

 Lähteet 

 Aiheesta muualla 
 Vesa Luhta: Harhailijoita ja sinnittelijöitä Inarin talviluonnon erikoisuudet (Wayback Machine)

Luokka:Eläintiede
Luokka:Ekologia
Luokka:Eläinmaantiede